recursal/SuperWikiNEXT-32B huggingface dataset:
Η **Κότα** (ινδικά: कोटा) είναι πόλη η οποία βρίσκεται στα νοτιοανατολικά της βόρειας ινδικής πολιτείας Ρατζαστάν. Βρίσκεται περίπου 240 χιλιόμετρα νότια της πρωτεύουσας της πολιτείας, την Τζαϊπούρ, επί των οχθών του ποταμού Τσάμπαλ. Με πληθυσμό άνω των 1,2 εκατομμυρίων, είναι η τρίτη πιο πυκνοκατοικημένη πόλη του Ρατζαστάν μετά την Τζαϊπούρ και την Τζοντχπούρ, η 46η πιο πυκνοκατοικημένη πόλη της Ινδίας και ο 53ος πιο πυκνοκατοικημένος αστικός οικισμός της Ινδίας. Χρησιμεύει ως διοικητική έδρα για το διαμέρισμα Κότα και τη διοικητική διαίρεση Κότα. Η Κότα αποτελεί σημαντικό εκπαιδευτικό κόμβο της χώρας για την προετοιμασία ανταγωνιστικών εξετάσεων και διαθέτει μια σειρά από ινστιτούτα μηχανικής και ιατρικής διδασκαλίας.

Παραπομπές
----------

1. ↑  «Major Cities in Rajasthan». Indiatravelportal.com. Αρχειοθετήθηκε από το πρωτότυπο στις 3 Αυγούστου 2013. Ανακτήθηκε στις 27 Σεπτεμβρίου 2013.
Μια ποικιλία από μαντήλια
Ο **κώδικας τού μαντιλιού** (επίσης γνωστός ως **κώδικας τής μπαντάνας** ) είναι ένα σύστημα, όπου χρησιμοποιούνται υφασμάτινα μαντίλια ή μπαντάνες με χρωματική κωδικοποίηση για τη μη λεκτική επικοινωνία των ενδιαφερόντων κάποιου σε σεξουαλικές δραστηριότητες και φετίχ.Το χρώμα του μαντιλιού προσδιορίζει μια συγκεκριμένη δραστηριότητα και η τσέπη στην οποία φοριέται (αριστερά ή δεξιά) προσδιορίζει τον προτιμώμενο ρόλο τού ενδιαφερόμενου σε αυτήν τη δραστηριότητα. Φορώντας ένα μαντίλι στην αριστερή πλευρά του σώματος συνήθως υποδηλώνει ότι κάποιος είναι "τοπ" (θεωρείται *ενεργητικός* στην πράξη/φετίχ που υποδεικνύεται από το χρώμα του μαντηλιού), ενώ το να το φοράει στη δεξιά πλευρά του σώματος υποδεικνύει ότι είναι "μπότομ" (θεωρείται *παθητικός* στην πράξη/φετίχ). Για παράδειγμα, ένα σκούρο μπλε μαντήλι υποδηλώνει ενδιαφέρον για το πρωκτικό σεξ και το να το φοράς στην αριστερή τσέπη δείχνει ότι προτιμάς να είσαι ο ενεργητικός σύντροφος. Ο κώδικας χρησιμοποιήθηκε ευρύτερα τη δεκαετία του 1970 στις Ηνωμένες Πολιτείες, τον Καναδά, την Αυστραλία και την Ευρώπη, από ομοφυλόφιλους και αμφιφυλόφιλους άνδρες που αναζητούσαν περιστασιακό σεξ ή άτομα που ασχολούνταν με το BDSM .

Παραδείγματα
------------

Δεν υπήρχε κανένα έγκυρο πρότυπο για τον κώδικα. Αυτός ο πίνακας προέρχεται από το *The Leatherman's Handbook II* του Larry Townsend (η δεύτερη έκδοση του 1983· η πρώτη έκδοση του 1972 δεν περιελάμβανε αυτήν τη λίστα) και γενικά θεωρείται έγκυρος. Ο Τάουνσεντ σημείωσε ότι η συζήτηση με έναν υποψήφιο σύντροφο ήταν ακόμα σημαντική, επειδή, οι άνθρωποι μπορεί να φορούν ένα δεδομένο χρώμα "μόνο επειδή η ιδέα τού μαντιλιού τούς ανάβει" ή "μπορεί και να μην ξέρουν καν τι σημαίνει". 

| Χρώμα | Εννοια |
| --- | --- |
| Μαύρο | S&M |
| Σκούρο μπλε | Πρωκτικό σεξ |
| Γαλάζιο | Στοματικό σεξ |
| Καφέ | Κοπρολαγνεία |
| Πράσινο | Πορνεία |
| Γκρί | Δέσιμο |
| Πορτοκάλι | Ανοιχτό σε όλα |
| Μωβ | Διάτρηση |
| Κόκκινο | Γροθιά |
| Κίτρινο | Ουρολαγνεία |

Οι μεγαλύτερες λίστες που βρίσκονται στο διαδίκτυο είναι πιο περίτεχνες και οι πολλοί χρωματικοί κωδικοί σε αυτές χρησιμοποιούνται λιγότερο συχνά στην πράξη, αν και ορισμένα από αυτά τα χρώματα προσφέρονται προς πώληση σε καταστήματα ΛΟΑΤ μαζί με δωρεάν κάρτες που αναγράφουν τις έννοιές τους.

Παραπομπές
----------

1. ↑  Andrews, Vincent (2010). *The Leatherboy Handbook*. The Nazca Plains Corp. ISBN 978-1-61098-046-3.
2. ↑  Townsend, Larry (1983). *The Leatherman's Handbook II*. New York: Modernismo Publications. σελ. 26. ISBN 0-89237-010-6.

Εξωτερικοί σύνδεσμοι
--------------------

* Πολυμέσα σχετικά με το θέμα  Handkerchief code στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh00003702

 |

 |
Ο **Κόσμος 1164** (ρωσικά: Космос 1164‎) ήταν σοβιετικός δορυφόρος έγκαιρης προειδοποίησης US-K του προγράμματος αντιβαλλιστικής άμυνας Oko. Αποστολή του δορυφόρου ήταν η ανίχνευση της εκτόξευσης πυραύλων με χρήση οπτικού τηλεσκοπίου καθώς και αισθητήρων υπερύθρων, όμως η εκτόξευσή του δεν ήταν επιτυχημένη με συνέπεια να μην εκπληρώσει ποτέ τον ρόλο αυτό.

Αποστολή
--------

Εκτοξεύτηκε από το κοσμοδρόμιο του Πλεσέτσκ με πύραυλο Μολνίγια-Μ στις 12 Φεβρουαρίου 1980 (00:53 UTC). Η εκτόξευση ήταν ανεπιτυχής και ο δορυφόρος τέθηκε σε τροχιά χαμηλότερη από την αναμενόμενη. Έλαβε αριθμό στο σύστημα ονοματοδοσίας "Κόσμος" καθώς και τον διεθνή προσδιοριστή 1980-013A. Η Διοίκηση Διαστήματος των ΗΠΑ του έδωσε τον αριθμό 11700 στον Κατάλογο Δορυφόρων. Ο Κόσμος 1164 καταστράφηκε στην ατμόσφαιρα την ίδια ημέρα.

Δείτε επίσης
------------

* Διαστημικές αποστολές το 1980

Παραπομπές
----------

1. ↑  «US-K (73D6)». Gunter's Space Page. 8 Μαρτίου 2012. Ανακτήθηκε στις 21 Απριλίου 2012.
2. 1 2  McDowell, Jonathan. «Launch Log». *Jonathan's Space Page*. Ανακτήθηκε στις 2 Μαΐου 2012.
3. 1 2 3  McDowell, Jonathan. «Satellite Catalog». *Jonathan's Space Page*. Ανακτήθηκε στις 30 Απριλίου 2012.

|  |  |
| --- | --- |
| 

|  |
| --- |
| * Πύλη:Διάστημα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kosmos 1164 (έκδοση 687024296) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αγία Κετεβάν** έζησε στη Γεωργία στα τέλη του 16ου και αρχές του 17ου αιώνα, σε καιρούς δύσκολους για την πατρίδα της από τις επιθέσεις των Τούρκων και των Περσών.

Βιογραφία
---------

Παντρεύτηκε τον πρίγκιπα Δαβίδ της Καχετίας, ο οποίος μετά από βραχύχρονη βασιλεία πέθανε. Μετά το θάνατο του, η βασίλισσα Κετεβάν, γαλουχημένη με την ορθόδοξη πίστη, επιδόθηκε σε έργα φιλανθρωπίας και ανεγέρσεως θρησκευτικών κτιρίων. Το 1614, για να αποτρέψει επίθεση των Περσών στην πατρίδα της, παρέδωσε τον εαυτό της ως όμηρο σε αυτούς. Ο σάχης Αμπάς της ζήτησε να αποκηρύξει την πίστη της. Στην άρνησή της βασανίστηκε με πυρακτωμένα σίδερα, μετά από δεκάχρονη φυλάκιση στο Σιράζ της Περσίας. Τα θαυματουργικά λείψανά της σώζονται στον Ναό του Αγίου Γεωργίου στο Αλαβέρντ και η Εκκλησία της Γεωργίας εορτάζει πανηγυρικά τη μνήμη της στις 13 Σεπτεμβρίου.

Παραπομπές
----------

1. ↑  (Ιταλικά) *santiebeati.it*. 94730. Ανακτήθηκε στις 26  Σεπτεμβρίου 2021.

Πηγές
-----

* «Ἁγία Κατεβάν, ἡ βασίλισσα καί μάρτυς, 13 Σεπτεμβρίου». *Εκκλησιαστική Παρέμβαση*. Ιερά Μητρόπολις Ναυπάκτου και Αγίου Βλασίου. Ανακτήθηκε στις 5 Οκτωβρίου 2020.
Κορνάδο που κόπηκε στο Τολέδο κατά τη διάρκεια της βασιλείας του Σάντσο Δ΄ της Καστίλης (1284–1295). Το κεφάλι του φέρει στέμμα (= cor[ο]nado).
Το κορνάδο της Nαβάρρας κόπηκε το 1757, κατά τη διάρκεια της βασιλείας του Φερδινάνδου ΣΤ΄.
Το **κορνάδο**, ισπαν.: *cornado' (= στεφηφόρος) είναι το κοινό όνομα πολλών Καστιλιανικών νομισμάτων από χαλκό ή billon (κράμα αργύρου και χαλκού),  που κόπηκε από την εποχή του Σάντσο Δ΄ της Καστίλης (13ος αι.) μέχρι εκείνη των Καθολικών Μοναρχών (16ος αι.).*

Το όνομα *cornado* προέρχεται από το γεγονός ότι ο εμπροσθότυπος του νομίσματος απεικόνιζε το κεφάλι του βασιλιά εστεμμένο.

Το 1286, δέκα κορνάδος ήταν ισοδύναμα με ένα μαραβέδιο, και οκτώ κορνάδος με ένα *σου΄λεδο* (sueldo, σολδία). Οι μεταγενέστερες εκδόσεις κόπηκαν με χαμηλότερη ποιότητα κράματος.  Αυτό οδήγησε στην παροιμία *no vale un cornado*, που ισοδυναμεί με την αγγλική έκφραση "δεν αξίζει ούτε ένα φαρδίνι".

Βιβλιογραφικές αναφορές
-----------------------

1. ↑  «Tipos de monedas emitidas en España» [Types of Currencies Issued in Spain]. *maravedis.org* (στα Spanish). Αρχειοθετήθηκε από το πρωτότυπο στις 27 Απριλίου 2013. Ανακτήθηκε στις 28 Ιουλίου 2017. CS1 maint: Μη αναγνωρίσιμη γλώσσα (link)
2. ↑  «Glosario C». *mundimoneda.com* (στα Spanish). Αρχειοθετήθηκε από το πρωτότυπο στις 19 Μαρτίου 2017. Ανακτήθηκε στις 28 Ιουλίου 2017. CS1 maint: Μη αναγνωρίσιμη γλώσσα (link)
3. ↑  Bithell, Richard (1893). *A Counting-house Dictionary*. Routledge. σελ. 79. Ανακτήθηκε στις 28 Ιουλίου 2017.
Το **Ίδρυμα Τουρκικής Γλώσσας** (τουρκικά: *Türk Dil Kurumu*, TDK) είναι η επίσημη ρυθμιστική αρχή της τουρκικής γλώσσας. Εδρεύει στην Άγκυρα της Τουρκίας. Το Ίδρυμα λειτουργεί ως επίσημη αρχή για τη γλώσσα (χωρίς εξουσία επιβολής), συμβάλλει στη γλωσσολογική έρευνα για την τουρκική και άλλες τουρκικές γλώσσες, και εκδίδει το επίσημο λεξικό της γλώσσας, *Güncel Türkçe Sözlük*.

Ιστορία
-------

Το ίδρυμα συστάθηκε στις 12 Ιουλίου του 1932, με την επωνυμία *Σωματείο για τη Μελέτη της Τουρκικής Γλώσσας* (Türk Dili Tetkik Cemiyeti) με πρωτοβουλία του Μουσταφά Κεμάλ Ατατούρκ, ιδρυτή και πρώτου προέδρου της Δημοκρατίας της Τουρκίας, μαζί με τους Σαμίχ Ριφάτ, Ρουσέν Εσρέφ Ουναϊντίν, Τζελάλ Σαχίρ Έροζαν και Γιακούπ Καντρί Καραοσμάνογλου, όλα τα εξέχοντα ονόματα της λογοτεχνίας της περιόδου και τα μέλη της Εθνοσυνέλευσης της Τουρκίας.

Ειδικός επικεφαλής και Γενικός Γραμματέας του ιδρύματος διετέλεσε ο τουρκοαρμένιος γλωσσολόγος Αγκόπ Ντιλατσάρ αρχής γενομένης από το 1934, ενώ συνέχισε να εργάζεται στο ίδρυμα μέχρι και το θάνατό του το 1979. Το ίδρυμα μετονομάστηκε σε *Ίδρυμα Ερευνών Τουρκικής Γλώσσας* το 1934, και σε *Ίδρυμα Τουρκικής Γλώσσας* (Türk Dil Kurumu) το 1936.

Παραπομπές
----------

1. 1 2  Χρυσάνθη Παρασχάκη. «Η Γλωσσική Μεταρρύθµιση στην Τουρκία και τα αποτελέσµατά της» (PDF). ΑΠΘ. σελ. 44. Αρχειοθετήθηκε από το πρωτότυπο (PDF) στις 30 Ιουλίου 2017.
2. ↑  TDK, Tarihçe Αρχειοθετήθηκε 2019-10-04 στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίδρυμα Τουρκικής Γλώσσας** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122335360
* LCCN: n80050402
* ISNI: 0000 0001 1086 7482
* GND: 1015457-7
* SUDOC: 028861167
* NKC: kn20020624003
* CiNii: DA12378031

 |

 |
O **Έρκολε Β΄**, ιταλ. *Ercole II*, (5 Απριλίου 1508 - 3 Οκτωβρίου 1559) από τον Οίκο των Έστε, ήταν δούκας της Φερράρα, της Μόντενα και του Ρέτζο (1534-1559).

Βιογραφία
---------

Ήταν ο πρωτότοκος γιος του Αλφόνσου Α΄ δούκα της Φερράρα, της Μόντενα και του Ρέτζο και της δεύτερης συζύγου του Λουκρητίας Βοργία, κόρης του πάπα Αλεξάνδρου ΣΤ΄. Αδέλφια του ήταν ο καρδινάλιος Ιππόλυτος Β΄, ο Φραγκίσκος μαρκήσιος της Μάσα Λομπάρντα και ο νόθος Αλφόνσος μαρκήσιος του Μοντέκιο.

Νυμφεύτηκε τη Ρενέα, κόρη του Λουδοβίκου ΙΒ΄ της Γαλλίας, η οποία έφερε άφθονη προίκα και μία ετήσια πρόσοδο. Στην Αυλή της Φερράρα η Ρενέα μάζεψε γύρω της ανθρώπους των Τεχνών και των Επιστημών, όπως ο λόγιος Μπερνάρντο Τάσσο και Φούλβιο Πελλεγκρίνο Μοράτο. Επιμελήθηκε με προσοχή την εκπαίδευση των παιδιών της.

Το 1534 απεβίωσε ο Αλφόνσος Α΄ και τον διαδέχθηκε ο Έρκολε Β΄. Ο νέος δούκας αμέσως στράφηκε εναντίον των Γάλλων της Αυλής, θεωρώντας ότι είναι πολύ δαπανηροί και ότι έχουν μεγάλη επιρροή. Ως το 1543 είχαν όλοι απολυθεί. Ο Ιωάννης Καλβίνος ήταν για ένα διάστημα το 1536 στην Αυλή της Φερράρα· ο πάπας πίεσε τον Έρκολε Β΄ να απολύσει όσους ήταν ύποπτοι αίρεσης. Η ίδια η Ρενέα, επειδή αλληλογραφούσε με έναν αριθμό Προτεσταντών, ήταν ύποπτη ότι μεταστράφηκε, αν και υπήρχε στη Φερράρα ένα δικαστήριο Ιεροεξεταστών. Τις καταγγελίες ότι η σύζυγός του είναι αιρετική, ο Έρκολε Β΄ τις έστειλε το 1554 στον Ερρίκο Β΄ της Γαλλίας και στον Ιεροεξεταστή Όριτς· η Ρενέα ομολόγησε.

Πήρε το μέρος του πάπα Παύλου Δ΄ το 1556 εναντίον των Ισπανών, αλλά έκανε ξεχωριστή συμφωνία ειρήνης με αυτούς. Ήταν προστάτης των Τεχνών, όπως και ο αδελφός του καρδινάλιος Ιππόλυτος Β΄, ο οποίος έκτισε τη Βίλα ντ' Έστε κοντά στο Τίβολι. Απεβίωσε το 1559 και τον διαδέχθηκε ο πρωτότοκος γιος του Αλφόνσος Β΄.

Οικογένεια
----------

Το 1528 νυμφεύτηκε την Ρενέ της Γαλλίας, κόρη του Λουδοβίκου ΙΒ΄ της Γαλλίας και είχε τέκνα:

* Άννα 1531-1607, παντρεύτηκε πρώτα τον Φραγκίσκο από τον Οίκο της Λωρραίνης, δούκα του Γκιζ και έπειτα τον Ιάκωβο από τον Οίκο της Σαβοΐας, δούκα του Νεμούρ.
* Αλφόνσος Β΄ 1533-1597, δούκας της Φερράρα.
* Λουκρητία 1535-1598, παντρεύτηκε τον Φραγκίσκο-Μαρία Β΄ ντελλα Ρόβερε δούκα του Ουρμπίνο.
* Ελεονώρα 1537-1581, δεν παντρεύτηκε.
* Λουδοβίκος 1538-1586, καρδινάλιος.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έρκολε Β΄ των Έστε** |

* *Dosso Dossi: Court Painter in Renaissance Ferrara*, a full text exhibition catalog from The Metropolitan Museum of Art

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 62395237
* LCCN: n88674385
* ISNI: 0000 0000 8034 7960
* GND: 121091651
* SUDOC: 085781509
* BNF: cb150368035 (data)
* MusicBrainz: 6873d1b6-9fb4-429f-92f6-de6c7283c648

 |

 |
Γραφική παράσταση της κυβικής ρίζαςΓραφική παράσταση της κυβικής ρίζας
Στα μαθηματικά, μια **κυβική ή τρίτη ρίζα** ενός αριθμού x είναι ένας αριθμός y έτσι ώστε {\displaystyle y^{3}=y\cdot y\cdot y=x}.

Όλοι οι πραγματικοί αριθμοί (εκτός από το μηδέν) έχουν ακριβώς μια πραγματική κυβική ρίζα και ένα ζεύγος συζυγή μιγαδικού αριθμού κυβικής ρίζας, και όλοι οι μη-μηδενικοί μιγαδικοί αριθμοί έχουν τρεις διαφορετικές σύνθετες κυβικές ρίζες. Για παράδειγμα, η πραγματική κυβική ρίζα του 8, που γράφεται συμβολικά ως {\displaystyle {\sqrt[{3}]{8}}}, είναι το 2, επειδή {\displaystyle 2^{3}=8}, ενώ οι άλλες κυβικές ρίζες του 8 είναι το {\displaystyle -1+{\sqrt {3}}\cdot i} και {\displaystyle -1-{\sqrt {3}}\cdot i}. Οι τρεις κυβικές ρίζες του {\displaystyle -27i} είναι:

{\displaystyle 3i,\quad {\frac {3{\sqrt {3}}}{2}}-{\frac {3}{2}}i,\quad }και{\displaystyle \quad -{\frac {3{\sqrt {3}}}{2}}-{\frac {3}{2}}i.}

Δείτε ακόμη
-----------

* Νιοστή ρίζα
* Τετραγωνική ρίζα
* Κυκλοτομικό σώμα

Εξωτερικοί σύνδεσμοι
--------------------

* Υπολογιστής κυβικής ρίζας που μειώνει κάθε αριθμό στην πιο απλή ριζική μορφή
* Computing the Cube Root, K. Turkowski, Apple Technical Report #KT-32, 1998. Includes C source code.

Παραπομπές
----------

1. ↑  Ανδρεαδάκης, Στυλιανός· Κατσαργύρης, Βασίλειος· Παπασταυρίδης, Σταύρος· Πολύζος, Γεώργιος· Σβέρκος, Ανδρέας. «Άλγεβρα Α'Λυκείου». Διόφαντος. Ανακτήθηκε στις 9 Ιουνίου 2023.
Η Λαβικάνα οδός στο χάρτη
Η **Λαβικάνα Οδός** (*λατ.* Via Labicana) ήταν αρχαίος Ρωμαϊκός δρόμος στην Ιταλία που οδηγούσε στα ανατολικά και νοτιοανατολικά της πόλης. Είναι πιθανόν ότι αρχικά οδηγούσε στο Τούσκουλο και ότι μετά επεκτάθηκε προς το Λάβικο. Ενδέχεται επίσης να αντικατέστησε τη Λατίνα Οδό καθώς η απόσταση τους από τη Ρώμη μέχρι τη διασταύρωση τους στα νοτιοανατολικά είναι πρακτικά η ίδια, ενώ η τελευταία βρίσκεται σε ύψωμα μόλις 22μ πάνω από τη Λαβικάνα. Η πορεία του δρόμου μετά τα πρώτα δέκα χλμ από το κέντρο της Ρώμης δεν ταυτίζεται με κάποιον σύγχρονο δρόμο, αλλά μπορεί κανείς να τον αναγνωρίσει από τα κομμάτια των εναπομείναντων πεζοδρομίων και κτηρίων δίπλα στις πλευρές του.   

Η Λαβικάνα οδός έφτανε στη Ρώμη μέσω του τείχους του Αυρηλιανού και της τεράστιας Πόρτας Πρενεστίνας, φτάνοντας τελικά στο Σέρβιο Τείχος και την Πόρτα Εσκουιλίνα που κοσμείται από την Αψίδα του Γαλλιένου. Το κομμάτι της Λαβικάνας κοντά στη Ρώμη σήμερα είναι γνωστό ως Κασιλίνα οδός. Στην περιοχή βρέθηκε άγλαμα του Αύγουστου ως Ποντίφηκα Μάξιμου εντός της βίλλας της Λιβίας και σήμερα στέκεται στο Εθνικό Μουσείο της Ρώμης. Ο αυτοκράτορας Δίδιος Ιουλιανός ετάφη παράλληλα στη Λαβικάνα οδό το 193, μετά τη δολοφονία του.

Πηγές
-----

* T. Ashby in *Papers of the British Schoól at Rome*, i.215 sq.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λαβικάνα οδός** |

* Omnes Viae: Via Labicana on the Peutinger map

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235209148

 |

 |
Το **κυβικό πόδι** (σύμβολο **ft3**) είναι μονάδα μέτρησης (μη μετρική) του όγκου σε χώρες της Βρετανικής Αυτοκρατορίας, των ΗΠΑ, και μερικώς του Καναδά. Ορίζεται ως ο όγκος ενός κύβου με πλευρές μήκους ενός ποδιού (0,3048 μ). Ο όγκος του ισούται με 28,3168 λίτρα ή περίπου 1⁄35 ενός κυβικού μέτρου.

Σε θερμοκρασία 16° C (60° F), ένα κυβικό πόδι νερού ζυγίζει 28,28888 κιλά (62,36630 λίβρες).

Μετατροπές
----------

|  |  |
| --- | --- |
| 1 κυβικό πόδι  | = 1728 κυβικές ίντσες |
| = 1⁄27 μιας κυβικής γιάρδας |
|  | ≈ 0.037037 κυβικές γιάρδες |
| = 0.028316846592 κυβικά μέτρα |
|  | = 28.316846592 λίτρα |
| = 576⁄77 αμερικανικά γαλόνια ρευστού |
|  | = 1728⁄231 αμερικανικά γαλόνια ρευστού |
|  | ≈ 7.4805 αμερικανικά γαλόνια ρευστού |
| = 73728⁄77 αμερικανικές ουγγιές ρευστού |
|  | ≈ 957.51 αμερικανικές ουγγιές ρευστού |
| ≈ 6.2288 αυτοκρατορικά γαλόνια |
| ≈ 996.61 αυτοκρατορικές ουγγιές ρευστού |
| ≈ 0.80356 αμερικανικά βατσέλια |
| ≈ 0.17811 βαρέλια πετρελαίου |

Σύμβολα και συντομογραφίες
--------------------------

Το σύμβολο του IEEE για το κυβικό πόδι είναι το ft3.

Πολλαπλάσια που χρησιμοποιούνται συχνά στο εμπόριο και τη βιομηχανία είναι τα εξής:

CCF
HCFCentum, ή εκατό κυβικά πόδια, δηλ. 100 ft3. Προέρχεται από τη λατινική λέξη *centum* που σημαίνει εκατό. Χρησιμοποιείται κυρίως στις χρεώσεις των λογαριασμών φυσικού αερίου στις ΗΠΑ
MCFMille, ή χίλια κυβικά πόδια, δηλ. 1000 ft3. Προέρχεται από τη λατινική λέξη *mille* που σημαίνει *χίλια*.
MMCFMille mille ή ένα εκατομμύριο, δηλ. 1000000 ft3.
MMCFDMMCF ανα ημέρα, δηλ. 1000000 ft3/ημέρα. Χρησιμοποιείται στη βιομηχανία πετρελαίου και αερίου.
BCF
TMCΔισεκατομμύρια κυβικά πόδια, δηλ. 1000000000 ft3. Χρησιμοποιείται κυρίως σε χωρητικότητες δεξαμενών και φραγμάτων.
TCFΤρισεκατομμύρια κυβικά πόδια, δηλ. 1000000000000 ft3. Χρησιμοποιείται στη βιομηχανία πετρελαίου και αερίου.
Το σύμβολο του IEEE για το κυβικό πόδι ανά δευτερόλεπτο είναι το ft3/s.

Το σύμβολο του IEEE για το κυβικό πόδι ανά λεπτό είναι το ft3/min.

Κανονικό κυβικό πόδι
--------------------

Ένα κανονικό κυβικό πόδι (συντ. **scf**) είναι μονάδα μέτρησης της ποσότητας του αερίου, σε συνθήκες κανονικής θερμοκρασίας και πίεσης ενός κυβικού ποδιού σε θερμοκρασία 60 βαθμών Φαρενάιτ (15,56 °C; 288,71 K) και όγκο 14,7 λιβρών ανά τετραγωνική ίντσα (PSI) (1,01 bar; 101,35 kPa).

Παραπομπές
----------

1. ↑  IEEE Std 260.1-2004
2. ↑  IEEE Std 260.1-2004
3. ↑  IEEE Std 260.1-2004
4. ↑  IEEE Std 260.1-2004
5. ↑  Lyons, William C.· BS, Gary J. Plisga (2011). *Standard Handbook of Petroleum and Natural Gas Engineering*. Burlington: Elsevier. σελ. 50. ISBN 9780080481081.
Το **Λιμπράζντ** (αλβανικά: Librazhd‎ ή Librazhdi) είναι πόλη και δήμος του νομού Ελμπασάν στην ανατολική Αλβανία. Ο δήμος σχηματίστηκε στη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Χοτολίστ, Λιμπράζντ, Λούνικ, Ορένια, Πόλις, Κέντρα Λιμπράζντ και Στεμπλέβα, που έγιναν δημοτικές ενότητες. Η έδρα του δήμου είναι η πόλη Λιμπράζντ. Ο συνολικός πληθυσμός είναι 31.892 (απογραφή 2011) και η συνολική έκταση 793,36 χλμ.2. Ο πληθυσμός του πρώην δήμου κατά την απογραφή του 2011 ήταν 6.937 κάτοικοι. Το Λιμπράζντ είναι η κοντινότερη πόλη στο Εθνικό Πάρκο Σέμπενικ-Γιαμπλάνιτσα.

Ιστορία
-------

Μνημείο του Β΄ Παγκοσμίου Πολέμου κοντά στο κέντρο της πόλης
Το Λιμπράζντ ήταν μία από τις νεώτερες πόλεις της Αλβανίας και έλαβε επίσημη μορφή στις 18 Φεβρουαρίου 1960. Το Λιμπράζντ είναι επίσης γνωστό για τη σύνδεσή του με την Αρχαία Εγνατία Οδό, η οποία συνέδεε την Κωνσταντινούπολη με το Δυρράχιο. Άτομα από το Λιμπράζντ συμμετείχαν επίσης στην Αλβανική Διακήρυξη της Ανεξαρτησίας στις 28 Νοεμβρίου 1912. Κατά τον Β΄ Παγκόσμιο Πόλεμο δύο τάγματα του Κινήματος Εθνικής Απελευθέρωσης έπληξαν τα ηττηθέντα ναζιστικά στρατεύματα κοντά στο Λιμπράζντ, σκοτώνοντας πάνω από 200 Γερμανούς στρατιώτες.

Μεταφορές
---------

Το Λιμπράζντ συνδέεται με λεωφορειακές γραμμές με άλλες πόλεις της Αλβανίας καθώς και άλλων χωρών. Το 2017 υπήρξαν αναφορές πως θα ενεργοποιηθεί σιδηροδρομική γραμμή που θα συνδέει το Λιμπράζντ με το Δυρράχιο. Η μόνη εθνική οδός που περνά από την πόλη είναι η SH3 η οποία συνδέει τα Τίρανα με την Κορυτσά.

Αθλητισμός
----------

Η κύρια ομάδα ποδοσφαίρου της πόλης είναι η Σοπότι Λιμπράζντ η οποία ιδρύθηκε το 1948. Έδρα της είναι το στάδιο Σοπότι το οποίο κατασκευάστηκε το 1964 με χωρητικότητα 3.000 θεατών. Η ομάδα αγωνίζεται στον Α΄ όμιλο της Β΄ Εθνικής Κατηγορίας.

Παραπομπές
----------

1. ↑  Νόμος 115/2014 Αρχειοθετήθηκε 2015-09-24 στο Wayback Machine.
2. ↑  «Albania: Division (Municipalities and Municipal Units) - Population Statistics, Charts and Map». *www.citypopulation.de*. Ανακτήθηκε στις 8 Ιουνίου 2019.
3. ↑  Αποτελέσματα απογραφής 2011 Αρχειοθετήθηκε 2015-09-24 στο Wayback Machine.
4. 1 2  «Historiani, Shaban Gjura:Librazhdi me historinë e tij 50-vjeçare». *Gazeta Telegraf* (στα Αλβανικά). 11 Φεβρουαρίου 2013. Ανακτήθηκε στις 8 Ιουνίου 2019.
5. ↑  Pearson, Owen (2006). *Albania in Occupation and War: From Fascism to Communism 1940-1945*. London: I.B.Tauris. σελ. 271. ISBN 978-1-84511-104-5.

Εξωτερικοί σύνδεσμοι
--------------------

* Επίσημη Ιστοσελίδα του δήμου Λιμπράζντ
Ο **Άνσελμος Α΄** (ιταλικά : *Anselmo Ι*, Μιλάνο, ... - 11 Μαΐου 818) ήταν αρχιεπίσκοπος Μεδιολάνων από το 813 έως το 818. Τιμάται ως Άγιος από την Ρωμαιοκαθολική Εκκλησία.

Βιογραφία
---------

Διορίστηκε αρχιεπίσκοπος του Μιλάνου τον Φεβρουάριο του 813 μετά το θάνατο του προκατόχου του, Οντελπέρτο.

Ο βασιλιάς των Λομβαρδών Βερνάρδος, το φθινόπωρο του 817 τάχθηκε ενάντια στον θείο του Λουδοβίκο, ενώ μαζί του προστέθηκαν ο επίσκοπος της Κρεμόνας Βαλφρέντο (ή Βολοντόλφο) και επίσης ο Μιλανέζος αρχιεπίσκοπος Άνσελμος. Ο Βερνάδος, ωστόσο βλέποντας την ήττα, παραδόθηκε στα χέρια των αντιπάλων του όπου καταδικάστηκε σε θάνατο το 818 και λίγο αργότερα συγκλήθηκε σύνοδος που καθαίρεσε κιεξόρισε τους επισκόπους Βαλφράντο και Ανσέλμο ταυτόχρονα. 

Ο αρχιεπίσκοπος του Μεδιολάνου πέθανε εξόριστος στις 11 Μαΐου 818, λέγεται, από πόνο αφού νικήθηκε σε μια προσπάθεια να υπερασπιστεί τις αξίες της Εκκλησίας του και γι' αυτό αγιάστηκε. Τάφηκε στη βασιλική του Αγίου Αμβροσίου.

|  |  |  |
| --- | --- | --- |
| ΠροκάτοχοςΟδελπέρτος | **Αρχιεπίσκοπος Μιλάνου**813-818 | ΔιάδοχοςΜπόνος |

Παραπομπές
----------

1. ↑  www.chiesadimilano.it/arcivescovo/vescovi-precedenti/vescovi-nella-storia-dal-iii-secolo-ai-giorni-nostri/le-origini-della-chiesa-di-milano-anatalo-primo-vescovo-nel-iii-secolo-6299.html.
2. ↑  Le origini della Chiesa di Milano: Anatalo, primo vescovo nel III secolo, hiesa di Milano
3. ↑  Bartolomeo Malfatti, Bernardo re d'Italia: monografia storica con illustrazioni e documenti
4. ↑  Giulini, *Memorie*, vol. I, p. 101

Βιβλιογραφία
------------

* Gaetano Moroni, *Dizionario di erudizione storico-ecclesiastica*, Tip. Emiliana, Venezia, 1879
* Alberto Maria Ghisalberti, Massimiliano Pavan, *Dizionario Biografico degli Italiani*, Istituto della Enciclopedia italiana, Milano, 1960
* Giorgio Giulini, *Memorie spettanti alla storia, al governo e alla descrizione della città e campagna di Milano ne' secoli bassi*, Milano, vol. I, 1854.
Η **Άννα Χενρίκα Πουστοβουιτούβνα** (πολωνικά: *Anna Henryka Pustowójtówna*) ή **Άννα Τεοφίλοβνα Πουστοβόιτοβα** (ρωσικά: *Анна Теофиловна Пустовойтова*‎, 1838, Στάρε Βιεσχοβίσκα – 1881, Παρίσι) ήταν Πολωνή ακτιβίστρια και στρατιώτης, διάσημη για τη συμμετοχή της στην Ιανουαριανή Εξέγερση.

Βιογραφία
---------

Η μητέρα της ήταν η Πολωνή ευγενής Μαριάνα Κοσακόφσκα και ο πατέρας της ο Ρώσος αξιωματικός Τεόφιλ Πούσταγια, ουγγρικής καταγωγής. Αργότερα έγινε στρατηγός. Μετά τη φοίτηση σε μοναστήρι στο Λούμπλιν, παρακολούθησε ένα σχολείο ολοκλήρωσης στο Πουουάβι. Παρά τη μικτή καταγωγή της, θεωρούσε τον εαυτό της Πολωνή. Ήδη στα 20 της συνελήφθη το 1861 για πολιτική ανυπακοή (έψελνε δημόσια θρησκευτικούς ύμνους). Καταδικάστηκε σε κράτηση σε ορθόδοξο μοναστήρι στη Ρωσία, αλλά δραπέτευσε. Πήρε το δρόμο της προς τη Μολδαβία, όπου ενώθηκε με τους Πολωνούς αντάρτες που συγκροτούνταν σε μονάδες.

Έγινε ακτιβίστρια στο πολωνικό κίνημα ανεξαρτησίας και πολέμησε στην Ιανουαριανή Εξέγερση ως βοηθός του διοικητή Μάριαν Λανγκιέβιτς. Μεταμφιέστηκε σε άνδρα στρατιώτη και είχε το ψευδώνυμο «Μίχαου Σμοκ».

Συνελήφθη και φυλακίστηκε από τις αυστριακές αρχές και μετά την απελευθέρωση της μετακόμισε πρώτα στην Πράγα, μετά στην Ελβετία και τέλος στη Γαλλία, όπου εργάστηκε ως νοσοκόμα στην Παρισινή Κομμούνα του 1870. Το 1873 παντρεύτηκε έναν ιατρό, τον Δρ. Λέβενχαρτ, τον οποίο είχε γνωρίσει κατά τη διάρκεια της εξέγερσης στην Πολωνία. Απέκτησαν τέσσερα παιδιά. Μετά τον θάνατο της κουνιάδας της, ανέλαβε τη φροντίδα των δύο ορφανών παιδιών της. Πέθανε στον ύπνο της στο Παρίσι.

Παραπομπές
----------

1. 1 2 3  psb.24904.1.
2. ↑  (Πολωνικά) *Internetowy Polski Słownik Biograficzny*. anna-henryka-pustowojtow.
3. ↑  *Czech National Authority Database*. mub2017975769. Ανακτήθηκε στις 1  Μαρτίου 2022.
4. ↑  *Czech National Authority Database*. mub2017975764. Ανακτήθηκε στις 1  Μαρτίου 2022.
5. ↑  *Czech National Authority Database*. mub2017975764. Ανακτήθηκε στις 18  Δεκεμβρίου 2022.
6. ↑  Dioniza Wawrzykowska-Wierciochowa, *Najdziwniejszy z adiutantów. Opowieść o Annie Henryce Pustowójtównie*. Βαρσοβία, 1968. (πολωνικά).
7. ↑  Franciszek Rawita-Gawroński (1911). *Henryka Pustowójtówna*. Λβουφ: Kraków - Gebethner & Ska.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άννα Χενρίκα Πουστοβουιτούβνα** |

* "A Catalog of Female Cross-Dressers", τελευταία πρόσβαση στις 9 Φεβρουαρίου 2006
* Άρθρο στη Μεγάλη Σοβιετική Εγκυκλοπαίδεια (Ρωσικά).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 22145376253683720199
* ISNI: 0000 0000 1233 7840
* GND: 119534711
* NKC: mub2017975764

 |

 |
Ο **Αντρέ Λαβόρ Ποστέλ** ( 26 Φεβρουαρίου 1978) είναι Αμερικανός παλαίμαχος καλαθοσφαιριστής. Έχει ύψος 1,98 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

Κολλεγιακή σταδιοδρομία
-----------------------

Ο Λαβόρ Ποστέλ τελείωσε το λύκειο της γενέτειράς του, το Ουέστόβερ και στη συνέχεια το 1996 σε ηλικία 18 ετών εισήχθη στο Πανεπιστήμιο Σεντ Τζον, με τη μπασκετική ομάδα του οποίου, τους Σεντ Τζόνς Ρεντ Στορμ αγωνίστηκε για πρώτη φορά στην καριέρα του σε Κολλεγιακό Πρωτάθλημα.

Το 2000, όντας πια 22 ετών, ο Ποστέλ αποφοίτησε από το Πανεπιστήμιο Σεντ Τζον, με τη μπασκετική ομάδα του οποίου είχε πραγματοποιήσει νωρίτερα πολύ καλές εμφανίσεις.

Επαγγελματική σταδιοδρομία
--------------------------

Το 2000 συμμετείχε στα Ντραφτ του ΝΒΑ εκείνου του έτους και κατάφερε να διακριθεί με αποτέλεσμα να επιλεγεί από τους Νιου Γιορκ Νικς. Στη συνέχεια υπέγραψε με την ομάδα της Νέας Υόρκης το πρώτο του επαγγελματικό συμβόλαιο που μάλιστα ήταν τριετούς διαρκείας και το οποίο εξάντλησε μέχρι τέλος.

Τη σεζόν 2003-04 αγωνίστηκε με την Άσβιλ Άλτιτιουντ στο NBA Development League, το οποίο μάλιστα και κατάφερε να κατακτήσει.

Το Σεπτέμβριο του 2004, ο Ποστέλ αποφάσισε να αφήσει για πρώτη φορά στην καριέρα του την Αμερική και να ταξιδέψει στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς, στον οποίο ωστόσο αγωνίστηκε για λιγότερο ένα χρόνο χωρίς να καταφέρει να κατακτήσει κάποιο τίτλο.

Μέσα στο 2005 είχε ένα σύντομο πέρασμα από την ιταλική Σκαβολίνι Πεσάρο, ενώ στη συνέχεια μετεγγράφη στην Τέλιντους Οστάνδης, ομάδα του Βελγίου, στην οποία παρέμεινε μέχρι τα τέλη του 2007.

Το 2008 ταξίδεψε στη Τσεχία για λογαριασμό της Γκεοφίν Νόβι, ενώ το 2009 αποφάσισε να αφήσει την Ευρώπη και να επιστρέψει στην Αμερική για λογαριασμό της Παντέρας Ντε Μιράντα, ομάδα της Βενεζουέλας.

Κατά τη διάρκεια του ίδιου έτους μεταπήδησε στην Κολομβία για να πάρει μεταγραφή στην Μποκάρος Ντε Μπουκαραμάνγκα, η οποία αποτέλεσε και τον τελευταίο σταθμό της καριέρας του.

Τίτλοι
------

* NBA Development League: (2004)

Πηγές
-----

* Το προφίλ του Ποστέλ στο basketball-reference.com
* Παίκτης του Ολυμπιακού ο Λαβόρ Ποστέλ
Η **Άννα Στράτου** είναι Ελληνίδα αθλήτρια της χειροσφαίρισης. Γεννήθηκε στην Πάτρα το 1979. Αγωνίζεται στην θέση του *αριστερού εξτρέμ*. Για πολλά χρόνια υπήρξε διεθνής.

Καριέρα
-------

Έχει συνδέσει την καριέρα της με την ιστορία του τμήματος γυναικείας χειροσφαίρισης της Ορμής Πάτρας όντας αρχηγός της και μέλος της από το 2000 μέχρι το 2015.

Ξεκίνησε την καριέρα της από την ομάδα του Φοίνικα Πάτρας. Το 2000 με τη συγχώνευση του Φοίνικα Πάτρας με το Θρίαμβο Πάτρας αποτέλεσε μέλος του τμήματος χειροσφαίρισης του Θριάμβου Πάτρας. Ο Θρίαμβος Πάτρας από το 2003 κ.εξ. μετονομάστηκε σε Ορμή Πάτρας με την οποία κατέκτησε έξι συνεχόμενα πρωτάθληματα Ελλαδας από το 2007 έως το 2012, καθώς και τέσσερα Κύπελλα Ελλάδας. Αγωνίστηκε συνεχώς στο πρωτάθλημα της Α1 Εθνικής, ήδη ως αθλήτρια του Φοίνικα Πάτρας, μέχρι το 2015 ενώ έπαιξε και σε ευρωπαϊκές διοργανώσεις με την ομάδα του Θριάμβου και της Ορμής Πάτρας.

Με την απόσυρση της Ορμής Πάτρας από το πρωτάθλημα της Α1 Εθνικής, μετακόμισε στην ομάδα Σεριφάτο Αιγίου για το πρωτάθλημα της Α2 Εθνικής κατηγορίας.

Τίτλοι
------

* Πρωτάθλημα Ελλαδας (6): 2007, 2008, 2009, 2010, 2011, 2012 (Ορμή Πάτρας)
* Κύπελλο Ελλάδας (4): 2007, 2009, 2010, 2012 (Ορμή Πάτρας)

Διακρίσεις
----------

* Φιναλίστ πρωταθλήματος Ελλάδας: 2004, 2006, 2013, 2015 (Ορμή Πάτρας)
* Φιναλίστ Κυπέλλου Ελλάδας: 2001 (Θρίαμβος Πάτρας), 2003, 2004, 2005, 2006, 2008 (Ορμή Πάτρας)

Παραπομπές
----------

1. ↑  12 χρόνια Ορμή Λουξ! Από το 2000 έως σήμερα. thebest.gr. 16/08/2012. Ανακτήθηκε: 14/05/2013.
2. ↑  Προφίλ της αθλήτριας[*νεκρός σύνδεσμος*]. eurohandball.com. Ανακτήθηκε: 14/05/2013.
3. ↑  Σεριφάτο: Στο Αίγιο και άλλες "λέαινες". thebest.gr. 09/11/2015. Ανακτήθηκε: 25/02/2016.

Εξωτερικοί σύνδεσμοι
--------------------

* Προφίλ της αθλήτριας από την Ευρωπαϊκή Ομοσπονδία Χάντμπολ[*νεκρός σύνδεσμος*]. eurohandball.com.
* Για να θυμούνται οι παλιοι και να μαθαίνουν οι νέοι... 12 χρόνια Ορμή Λουξ! Από το 2000 έως σήμερα. thebest.gr. 16/08/2012. Ανακτήθηκε: 14/05/2013.
Η **Λίντα Εβαντζελίστα** (αγγλικά: Linda Evangelista, 10 Μαΐου 1965) είναι Καναδή μοντέλο και ένα από τα κορυφαία μοντέλα της δεκαετίας του 1990. Θεωρείται ως ένα από τα πιο επιτυχημένα μοντέλα όλων των εποχών και έχει γίνει εξώφυλλο σε πάνω από 700 περιοδικά. Η Εβαντζελίστα είναι γνωστή ως η μακροχρόνια «μούσα» του φωτογράφου Στίβεν Μέισελ, καθώς και για τη φράση «Δεν ξυπνάω για λιγότερα από 10.000 δολάρια την ημέρα». Έχει το ρεκόρ για τις πολλαπλές εμφανίσεις της στο εξώφυλλο της Vogue Italia, οι οποίες φωτογραφήθηκαν από τον Μέισελ.

Η καριέρα της στο μόντελινγκ ξεκίνησε το 1984, όταν υπέγραψε με την Elite Model Management αφού μετακόμισε από την γενέτειρα της στον Καναδά στην Νέα Υόρκη. Μετά από πρόταση του φωτογράφου Πίτερ Λίντμπεργκ, η Εβαντζελίστα έκοψε τα μαλλιά της το 1988. Το κούρεμα, με το παρατσούκλι "The Linda", όχι μόνο προκάλεσε πολλά εξώφυλλα σε όλο τον κόσμο, αλλά ωφέλησε επίσης την καριέρα της και βοήθησε να τεθεί η εποχή του supermodel. Χαρακτηρίστηκε ως ο «χαμαιλέοντας
» της βιομηχανίας της μόδας και ως βασική μεταξύ των πέντε σούπερμοντελ, η Εβαντζελίστα ήταν μια από τις πιο διάσημες γυναίκες του κόσμου κατά τα τέλη της δεκαετίας του '80 και καθ 'όλη τη δεκαετία του '90. Σε αντίθεση με
τους συναδέλφους της, επέλεξε να
μην ασχοληθεί σε άλλες
επιχειρήσεις εκτός του μόντελινγκ. Αποσύρθηκε από την καριέρα της το 1998 και επέστρεψε τρία χρόνια αργότερα, αυτή τη φορά
δουλεύοντας μόνο σποραδικά. Τα επιτεύγματά της ως μοντέλο οδήγησαν στην απόφαση να ψηφιστεί ως το "The Greatest Supermodel όλων των εποχών" από τους θεατές της τηλεοπτικής εκπομπής Fashion File το 2008.

Φιλμογραφία
-----------

Λίστα εμφανίσεων σε τηλεόραση και Κινηματογράφο| Έτος | Τίτλος | Ρόλος | Σημειώσεις |
| --- | --- | --- | --- |
| 1991 | *Models: The Film* | Herself | Ντοκιμαντέρ |
| 1994 | *Prêt-à-Porter* | Herself (uncredited) |  |
| 1995 | *Unzipped* | Herself (uncredited) | Ντοκιμαντέρ |
| 1995 | *Catwalk* | Herself | Ντοκιμαντέρ |
| 2013 | *Mademoiselle C* | Herself | Ντοκιμαντέρ |
| 2013 | *Mode als Religion (Fashion as a Religion)* | Herself | Ντοκιμαντέρ |
| 2017 | *George Michael Freedom* | Herself | Ντοκιμαντέρ |

Λίστα εμφανίσεων σε μουσικά βίντεο| Έτος | Τίτλος | Καλλιτέχνης | Σημειώσεις |
| --- | --- | --- | --- |
| 1990 | "Freedom! '90" | Τζορτζ Μάικλ |  |
| 1992 | "Too Funky" | Τζορτζ Μάικλ |  |

Εξωτερικοί σύνδεσμοι
--------------------

* Η Λίντα Εβαντζελίστα στην IMDb

Παραπομπές
----------

1. ↑  (Αγγλικά) *Internet Movie Database*. nm0262465. Ανακτήθηκε στις 11  Ιανουαρίου 2016.
2. ↑  «Encyclopædia Britannica» (Αγγλικά) biography/Linda-Evangelista. Ανακτήθηκε στις 9  Οκτωβρίου 2017.
3. ↑  *Roglo*. p=linda;n=evangelista.
4. ↑  (Αγγλικά) *The Fashion Model Directory (FMD)*. linda\_evangelista. Ανακτήθηκε στις 4  Απριλίου 2022.
5. 1 2  (πολλαπλές γλώσσες) *geni.com*.
6. ↑  «Fashion File Crowns Your Greatest Supermodel». *Canadian Broadcasting Corporation*. Ανακτήθηκε στις 18 Σεπτεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71192115
* LCCN: no2008021149
* ISNI: 0000 0001 1511 5888
* BNF: cb14175751c (data)
* MusicBrainz: 9238455a-a2f8-4bbe-831b-ebc828d415f9

 |

 |
Η **Ίνγκεμποργκ Μπέουχελ** (Χάγη, 3 Ιουνίου 1960) είναι Ολλανδή παραγωγός τηλεοπτικών προγραμμάτων.

Βιογραφία
---------

Η Μπέουχελ ολοκλήρωσε το γυμνάσιο στις Βρυξέλλες. Εργάστηκε ως ανταποκριτής για ολλανδικά ΜΜΕ στα Βαλκάνια, με έδρα την Αθήνα. Ήταν συνεργάτης δημοσιογράφος για το ενημερωτικό πρόγραμμα Netwerk.

Έγραψε τα σενάρια για τις τηλεοπτικές σειρές "Believe Sex and (Des)Hope" (2006) και "Believe Sex and (Des)Hope II" (2008). Παρήγαγε το ντοκιμαντέρ «Familietrots» (2004) για την οικογένεια Τόκι του Άμστερνταμ. Το ντοκιμαντέρ της «Dear Europe», το οποίο αφορούσε αγόρια από τη Γουινέα που πέθαναν από κρυοπάγημα στις καμάρες των τροχών ενός αεροπλάνου ως λαθρεπιβάτες κέρδισε ένα βραβείο Χρυσή Πύλη. Η Μπέουχελ ήταν η μόνη δημοσιογράφος που ήρθε σε επαφή με τη Λετιτιά Ντελέζ, θύμα του Μαρκ Ντυτρού, για τον οποίο έκανε αναφορά το 2001.

Το 1992 ο Μπέουχελ έκανε τις συνεντεύξεις για το ολλανδικό ντοκιμαντέρ «Rebètika, the Greek Blues» του Ρολάν Χουρίογλου σε συνεργασία με τους μουσικούς του γκρουπ Άνω Κάτω.

Το 2006 ο Μπέουχελ υποβλήθηκε σε επέμβαση λίφτινγκ προσώπου στο ταϊλανδικό νοσοκομείο Μπούμρουνγκραντ στην Μπανγκόκ. Το 2007 το ραδιοφωνικό πρόγραμμα De Morgenen του VPRO μετέδωσε ένα σχετικό ρεπορτάζ. Η πράξη αυτή σχολιάστηκε και στο πρόγραμμα HollandDoc το 2008. Το 2014 γύρισε ένα ντοκιμαντέρ για την εμμηνόπαυση στις γυναίκες με τίτλο «Bloloe(i)d?».

Το 2021, η Μπέουχελ συνελήφθη στην Ύδρα στις 13 Ιουνίου, επειδή φιλοξενούσε έναν Αφγανό πρόσφυγα. Το ζευγάρι αφέθηκε ελεύθερο μετά από μια μέρα. Η Μπέουχελ μπορεί να αντιμετωπίσει ποινή φυλάκισης ενός έτους και πρόστιμο 10.500 ευρώ.Η υπόθεσή της θα πάει στο δικαστήριο τον Οκτώβριο.

Στις 9 Νοεμβρίου 2021, σε συνέντευξη τύπου του Κυριάκου Μητσοτάκη με τον Μαρκ Ρούτε στο Μέγαρο Μαξίμου, η Μπέουχελ έκανε ερώτηση στον Κυριάκο Μητσοτάκη σχετικά με τις επαναπροωθήσεις προσφύγων στην Τουρκία. Ο Μητσοτάκης αντέδρασε εξοργισμένος λέγοντας ότι «δεν μπορεί να έρχεται στο Μέγαρο να προσβάλει την κυβέρνηση»

Παραπομπές
----------

1. ↑  Bumrungrad
2. ↑  «Journalist Beugel opgepakt in Griekenland om herbergen vluchteling». NRC.nl. 23 Ιουνίου 2021. Ανακτήθηκε στις 1 Ιουλίου 2021.
3. ↑  Reuters (2021-11-09). «Greek PM defends migration policy in heated exchange with journalist» (στα αγγλικά). *Reuters*.. Ανακτήθηκε στις 2021-11-10.
Ο **Κυριάκος Δομνάνδος** (1789 - 1852) υπήρξε Έλληνας Φιλικός, Πρόξενος και φυσικομαθηματικός καθηγητής Πανεπιστημίου του 19ου αιώνα.

Βιογραφικά στοιχεία
-------------------

Η καταγωγή του ήταν από την Κρήτη. Γεννήθηκε στην Βιέννη, όπου ο πατέρας του είχε καταφύγει από την Κωνσταντινούπολη. Αρχικά ασχολήθηκε με το εμπόριο και έγινε διευθυντής εμπορικού οίκου στο Βουκουρέστι το 1809. Ήτανε και γραμματέας του Γενικού Προξενείου της Ρωσίας στο Βουκουρέστι για δεκαοκτώ χρόνια (1811 - 1829). Στην Φιλική Εταιρεία μυήθηκε το 1819 από τον Γ. Λεβέντη. Μαρτυρήθηκε όμως στις Ρωσικές αρχές και αναγκάστηκε να καταφύγει στο Παρίσι, όπου άρχισε να σπουδάζει φυσικομαθηματικά. 

Ήλθε στην Ελλάδα το 1834 και διορίστηκε τρία χρόνια αργότερα επίτιμος Καθηγητής στο Πανεπιστήμιο της Αθήνας. Ήταν ο πρώτος καθηγητής της Φυσικής Ιστορίας στην νεοσύστατη Ελλάδα. Ήταν ένας από τους κυριότερους συνιδρυτές του Φυσιογραφικού Μουσείου.

Απαλλάχτηκε το 1845 και ίδρυσε την γαλλόφωνη εφημερίδα «Courrier d' Athènes». Χρημάτισε μέλος της Επιτροπής του Ιταλικού και του Ελληνικού θεάτρου, και γραμματέας της Γαλλικής Πρεσβείας στην Αθήνα. 

Παρέμεινε επίτιμος καθηγητής του Πανεπιστημίου ως το 185ο και πέθανε δύο χρόνια αργότερα, τον Μάιο του 1852.

Πηγές
-----

* Εθνικόν και Καποδιστριακόν Πανεπιστήμιον Αθηνών, Μιχαήλ Στεφανίδης, επιμ. (1948). *Εκατονταετηρίς 1837 - 1937, Τόμος Ε', Ιστορία της Φυσικομαθηματικής Σχολής*. Αθήναι: Πυρσός Α.Ε. Ανακτήθηκε στις 30 Μαΐου 2010.



1. 1 2  (Ιταλικά) *www.accademiadellescienze.it*. domnando. Ανακτήθηκε στις 1  Δεκεμβρίου 2020.
2. 1 2  (Ιταλικά) *www.accademiadellescienze.it*. domnando. Ανακτήθηκε στις 1  Δεκεμβρίου 2020.
Συντεταγμένες: 43°47′0″N 18°15′0″E﻿ / ﻿43.78333°N 18.25000°E﻿ / 43.78333; 18.25000

Οι ολυμπιακές εγκαταστάσεις του Ίγκμαν το καλοκαίρι
Το **Ίγκμαν** (σερβικά κυριλλικά: *Игман*) είναι βουνό στην κεντρική Βοσνία και Ερζεγοβίνη. Βρίσκεται στα νοτιοδυτικά του Σαράγεβο, επεκτείνεται στην κατεύθυνση ανατολικά προς δυτικά. Η ψηλότερη κορυφή του βρίσκεται σε υψόμετρο 1.502 μέτρων, ανήκει στις Δειναρικές Άλπεις.

Το Ίγκμαν είναι δημοφιλής προορισμός για πεζοπορία και σκι. Εδώ έγιναν οι 14οι Χειμερινοί Ολυμπιακοί Αγώνες του Σαράγεβο το 1984. Ήταν η κύρια περιοχή που χρησιμοποιήθηκε για τις Ολυμπιακές εκδηλώσεις, μαζί με το Τζαχορίνα και το Μπιελασνίτσα, εδώ έγιναν το σλάλομ, το γιγαντιαίο σλάλομ, το δίαθλο και το άλμα με σκι. 

Κατά τη διάρκεια του Β΄ Παγκοσμίου Πολέμου, τη νύχτα μεταξύ 27 και 28 Ιανουαρίου του 1942. Στο Ίγκμαν έγινε η αναγκαστική πορεία της πρώτης Προλεταριακής Ταξιαρχίας, γνωστή ως Πορεία του Ίγκμαν. Στην πορεία αυτή σκοτώθηκαν από κρυοπαγήματα πολλοί άνθρωποι.

Στο Ίγκμαν η χαμηλότερη θερμοκρασία στην περιοχή που καταγράφηκε είναι των -43 ° C.

Παραπομπές
----------

1. 1 2  Сарајево: „Планина Игман", 8. мај 2010, приступ 7. април 2013
2. ↑  „Ој, Игмане ти планино стара ..." Αρχειοθετήθηκε 2016-03-04 στο Wayback Machine. Узир Бешировић, Сарајево, мај-јун 1969, стр. 114, приступ 7. април 2013
3. ↑  Бјелашница инфо: „Мало о Љепотици" Αρχειοθετήθηκε 2013-01-25 στο Wayback Machine. приступ 7. април 2013

Αναφορές
--------

* *Мала енциклопедија Просвета*, Треће издање (1985); Београд: „Просвета"; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост"; ISBN 86-01-02651-6

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 237442360
* LCCN: sh91004097

 |

 |
Kοτσίδα
Η **κοτσίδα** ή **πλεξούδα** είναι έντεχνη διαμόρφωση της κώμης της κεφαλής κατά το ιχθυωτό σχήμα. Χρησιμοποιούνται πολλοί τύποι πλεξούδας, οι οποίοι δημιουργούν σημαντικά διαφορετικές εικόνες. Στις συνηθέστερες κομμώσεις με πλεξούδες τα μαλλιά διαιρούνται σε τρεις κλώνους οι οποίοι πλέκονται μεταξύ τους ή σπανιότερα σε δυο κλώνους. Άλλα χαρακτηριστικά στα χτενίσματα με κοτσίδες είναι ο συνολικός αριθμός των κοτσίδων, το μέγεθός τους (αν περιλαμβάνουν πολλά από τα μαλλιά ή όχι), η θέση τους (στο πίσω μέρος του κεφαλιού ή στα πλάγια) αλλά και η διαμόρφωσή τους στο κεφάλι (π.χ. απλά μια κοτσίδα που αφήνεται ελεύθερη ή κοτσίδα που τυλίγεται στο κεφάλι σε διάφορα σχήματα).

Παρόλο που συνήθως όταν μιλάμε για κοτσίδες αναφερόμαστε σε κομμώσεις των μαλλιών του κεφαλιού σε γυναίκες ή σε άντρες, μικρές κοτσίδες μπορούν να πλεχτούν και με μούσια. Η συνήθεια του πλεξίματος των μαλλιών για καλλωπισμό είναι αρχαιότατη και υπάρχουν πολλές παραστάσεις που δείχνουν κοτσίδες διαχρονικά σε άνδρες και γυναίκες.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| Άλμπρεχτ Γ΄ της Αυστρίας, 1349/1350 - 1395
 |
| Άλμπρεχτ Γ΄ της Αυστρίας, 1349/1350 - 1395
  |

|  |
| --- |
| Πλέξιμο κοτσίδας των Γιορούμπα, 1977
 |
| Πλέξιμο κοτσίδας των Γιορούμπα, 1977
  |

|  |
| --- |
| Αίγυπτος, 1422-1411 π.Χ.
 |
| Αίγυπτος, 1422-1411 π.Χ.
  |

|  |
| --- |
| Αρχαία Ελλάδα, 520-510 π.Χ.
 |
| Αρχαία Ελλάδα, 520-510 π.Χ.
  |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοτσίδα** |
Η **Λίντιγια Πετρόβνα Τσεράσκαγια** (ρωσ. Лидия Петровна Цераская, 22 Ιουνίου 1855 – 24 Δεκεμβρίου 1931) ήταν Ρωσίδα αστρονόμος.

Η Λίντιγια (ελλην. Λυδία) Τσεράσκαγια γεννήθηκε στο Άστραχαν και απεφοίτησε από το «Ινστιτούτο Διδασκάλων» (Παιδαγωγική Ακαδημία) της Αγίας Πετρουπόλεως. Εργάσθηκε στο (Πανεπιστημιακό) Αστεροσκοπείο της Μόσχας, το μετέπειτα Αστρονομικό Ινστιτούτο Στέρνμπεργκ, από όπου ανεκάλυψε 219 μεταβλητούς αστέρες, μεταξύ τους και τον RV Ταύρου (1905) του οποίου ανεγνώρισε την ιδιαίτερη φύση. 

Η Τσεράσκαγια ήταν η σύζυγος του Βίτολντ Κάρλοβιτς Τσεράσκι (1849-1925), Καθηγητή της Αστρονομίας στο Πανεπιστήμιο της Μόσχας και διευθυντή του Αστεροσκοπείου της Μόσχας, και οι ερευνητικές εργασίες της δημοσιεύονταν με το όνομα του συζύγου της.. Ο κρατήρας «Τσεράσκαγια» (*Tseraskaya*) στο βόρειο ημισφαίριο του πλανήτη Αφροδίτη ονομάσθηκε έτσι προς τιμή της Τσεράσκαγια, ενώ ο αστεροειδής 807 Σερασκία και ο κρατήρας Τσεράσκι (*Tseraskiy*) της Σελήνης ονομάσθηκαν έτσι προς τιμή του συζύγου της.

Παραπομπές
----------

1. 1 2  *Gazetteer of Planetary Nomenclature*, Ερευνητικό Πρόγραμμα Αστρογεωλογίας της USGS
2. 1 2  Hockey, Thomas; Trimble, Virginia; Williams, Thomas R.; Bracher, Katherine; Jarrell, Richard A.; Marché, Jordan D.; Ragep, F. Jamil (2009). «The Biographical Encyclopedia of Astronomers». *The Biographical Encyclopedia of Astronomers*. Bibcode: 2009bea..book.....H.

Εξωτερικοί σύνδεσμοι
--------------------

* *Biographical Encyclopedia of Astronomers*
Ο **Αβρούπολις** (2ος αι. π.Χ.) ήταν βασιλιάς του θρακικού φύλου των Σαπαίων, «σύμμαχος και φίλος» («socius et amicus») των Ρωμαίων. Ο Αβρούπολις επιτέθηκε στις κτήσεις του Περσέως, του πρωτότοκου γιου του προσφάτως τότε αποβιώσαντος βασιλέως Φιλίππου Ε΄ της Μακεδονίας περί το 179 π.Χ. και τις λεηλάτησε μέχρι την Αμφίπολη, γενόμενος κύριος και των χρυσωρυχείων του Παγγαίου. Στη συνέχεια εκδιώχθηκε από τον Περσέα, γεγονός που συνετέλεσε στο ξέσπασμα του Γ΄ Μακεδονικού Πολέμου, καθώς οι Ρωμαίοι ενοχλήθηκαν από την εκδίωξη του συμμάχου τους.

Μία από τις αξιώσεις που προέβαλε η Ρώμη όταν κήρυξε τον πόλεμο αυτόν, που σήμανε το τέλος του επίσημου Μακεδονικού Βασιλείου, ήταν και η επαναφορά του Αβρουπόλιδος στον θρόνο του Ορισμένοι συγγραφείς, αρχαίοι και νεότεροι, θεωρούν την εκδίωξη του Αβρουπόλιδος από τον Περσέα ως ένα βασικό αίτιο του Γ΄ Μακεδονικού Πολέμου, ενώ μεταγενέστεροι Ρωμαίοι συγγραφείς και σύγχρονοι μελετητές τείνουν να τη θεωρούν ως πράξη αυτοάμυνας, με τη Ρώμη να τη χρησιμοποιεί απλώς ως ένα πρόσχημα για τον πόλεμο με τον Περσέα.

Παραπομπές
----------

1. 1 2  Thirlwall, Connop (1855). *The History of Greece*. **8**. Λονδίνο: Longman, Brown, Green and Longmans. σελ. 426.
2. ↑  Τίτος Λίβιος, xlii. 13. 30. 41
3. ↑  Smith, William (1867). «Abrupolis». Στο: William Smith. *Λεξικό της ελληνικής και ρωμαϊκής βιογραφίας και μυθολογίας*. **1**. Βοστώνη. σελ. 3. Αρχειοθετήθηκε από το πρωτότυπο στις 31 Δεκεμβρίου 2005. Ανακτήθηκε στις 15 Ιανουαρίου 2022.
4. ↑  Πολυβίου *Ιστορίαι*, Βιβλίο XXII, §8.
5. ↑  Τίτος Λίβιος, xlii. 13. 6 κ.α.
6. ↑  Mommsen, Theodor (1854). *Römische Geschichte*.
7. ↑  Αππιανού *Μακεδονικοί πόλεμοι*, από τις *Πρεσβείες* του Κωνσταντίνου Πορφυρογέννητου, §18, §22

Πηγές
-----

* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 144
Οι δύο όψεις πιθανού νομίσματος του Αβρόκομα από τη Σινώπη της Παφλαγονίας.
Ο **Αβρόκομας** (αρχ. ελλ. *Ἀβρόκoμας*) ήταν σατράπης της Συρίας (κατά τον Ξενοφώντα της Φοινίκης) στους χρόνους του (και για λογαριασμό του) Πέρση βασιλιά Αρταξέρξη Β΄ του Μνήμονος. Υπήρξε ίσως και σατράπης της Παφλαγονίας, με πρωτεύουσα στη Σινώπη, σύμφωνα με την ανάγνωση ορισμένων νομισμάτων της πόλεως. Η αραμαϊκή γραφή «ˈbrkmw» έχει ταυτοποιηθεί ως το εξελληνισμένο όνομα «Αβροκόμας», χωρίς αυτή η ταύτιση να έχει τη γενική αποδοχή.

Ο Αβρόκομας στάλθηκε με στρατό υπολογιζόμενο σε 300 χιλιάδες άνδρες να ανακόψει την προέλαση του Κύρου του νεότερου στη λεγόμενη «Άνω Ασία» της Αυτοκρατορίας των Αχαιμενιδών. Κατά την άφιξη του Κύρου στην Ταρσό το 401 π.Χ. ο Αβρόκομας λέγεται ότι βρισκόταν στον Ευφράτη ποταμό. Στην Ισσό, 400 βαριά οπλισμένοι Έλληνες μισθοφόροι, που είχαν εγκαταλείψει τον Αβρόκομα, ενώθηκαν με τις δυνάμεις του Κύρου. Ο Αβρόκομας δεν υπερασπίσθηκε τις διαβάσεις προς τη Συρία, όπως αναμενόταν, αλλά προέλασε για να ενώσει τις δυνάμεις του με εκείνες του βασιλιά Αρταξέρξη, έχοντας πυρπολήσει μερικά σκάφη ώστε να εμποδίσει τον Κύρο από το να διασχίσει τον Ευφράτη. Ωστόσο δεν έφθασε εγκαίρως για να συμμετάσχει στην κρίσιμη Μάχη στα Κούναξα.

Περί το 389-385 π.Χ. μαζί με τους Πέρσες στρατηγούς Φαρνάβαζο και Τιθραύστη, ο Αβρόκομας επεχείρησε ανεπιτυχώς να επανακατακτήσει την Αίγυπτο για λογαριασμό της Περσικής Αυτοκρατορίας.

Παραπομπές
----------

1. 1 2  Frye, Richard Nelson (1984). *The History of Ancient Iran*Απαιτείται δωρεάν εγγραφή. C.H. Beck. σελ. 115. ISBN 9783406093975.
2. ↑  Bury, J.B. (2018). *The Ancient World 401-330 BC*. Perennial Press. σελ. 11. ISBN 9781531260279.
3. ↑  Brownson, Carlson L. (Carleton Lewis) (1886). *Xenophon;*. Cambridge, Mass. : Harvard University Press. σελ. 39.
4. ↑  Jacques, Duchesne Guillemin (1974). *Acta iranica: collection fondée à l'occasion du 2500e anniversaire de la fondation de l'empire Perse par Cyrus le grand* (στα Γαλλικά). Bibliothèque Pahlavi. σελ. iv. ISBN 9789004039025.
5. ↑  Smith, William (2005). *A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood*. σελ. 3.
6. ↑  Brownson, Carlson L. (Carleton Lewis) (1886). *Xenophon;*. Cambridge, Mass. : Harvard University Press. σελ. 33.
7. ↑  Ξενοφώντος *Κύρου Ανάβασις*, i. 3-4, 7, και *Σούδα*, λήμμα «Αβρόκαμας»
8. ↑  Ισοκράτους *Πανηγυρικός*

Πηγές
-----

* Smith, William (επιμ.): Το λήμμα «Abrocamas» στο *Dictionary of Greek and Roman Biography and Mythology*, Βοστώνη 1867
* Το λήμμα «Αβροκόμας» στην *Εγκυκλοπαίδεια Πάπυρος-Larousse-Britannica*, έκδ. 2006, τόμ. 1, σσ. 142-143

Εξωτερικοί σύνδεσμοι
--------------------

* Ο Αβρόκομας στην *Encyclopædia Iranica*
Κου-Κου, 1895 
**Κού-Κου**  είναι ζωγραφικό έργο του Γεώργιου Ιακωβίδη.

Πληροφορίες
-----------

Ο πίνακας **Κού-Κου** είναι λάδι σε μουσαμά 115 × 90 εκ. Ανήκει σε ιδιωτική συλλογή. Σύμφωνα με σημειωματάριο του καλλιτέχνη εκτέθηκε και πουλήθηκε στην Τεργέστη το 1895.Η έκθεση είχε οργανωθεί από την εκεί ελληνική παροικία προς τιμήν του καλλιτέχνη, ενώ του απονεμήθηκε και Οικονομικό βραβείο. Επανάληψη του έργου παρουσιάσθηκε στην Ετήσια Έκθεση του Μονάχου στο Glaspalast το 1896 και στην Αθήνα στην Καλλιτεχνική Έκθεση στο Ζάππειο το 1899.

Στο εσωτερικό δωματίου με τον π΄γκο στον τοίχο και το πρεβάζι με τα λουλούδια στο παράθυρο, εικονίζονται δύο κοριτσάκια που παίζουν το γνωστό παιχνίδι *Κού-κου*. Μια μεγάλη βαυαρέζικη καρέκλα με το σκούρο καφέ όγκο της κυριαρχεί στο κέντρο του πίνακα. Τα δύο κοριτσάκια λουσμένα στο φως,γεμάτα ζωή,καταλαμβάνουν δυναμικά το χώρο. Η ελληνική κριτική επικεντρώθηκε στη φυσικότητα της απεικόνισης της σκηνής *και είναι τόσν φυσική η εικών, ώστε νομίζεις ότι τα παιδάκια είναι ζωντανά, και να, τώρα , θα κινηθούν και θα αλλάξουν θέσιν...*

Παραπομπές
----------

1. ↑  Μεντζάφου-Πολύζου 1999, σελ. 138 & 343
2. ↑  Μεντζάφου-Πολύζου 1999, σελ. 138

Πηγές
-----

* Μεντζάφου-Πολύζου, Όλγα (1999). *Ιακωβίδης*. Αθήνα: Εκδόσεις Αδάμ.
Η **Αβύσσαινα** ήταν Βυζαντινός οικισμός στην σημερινή περιοχή της Γορτυνίας στην Αρκαδία, όπου σήμερα διασώζονται ερείπια του.

Ο οικισμός αναφέρεται σε χρυσόβουλο του 1348 του Ιωάννη ΣΤ΄ Καντακουζηνού που ανέφερε ότι το χωριό βρισκόταν πρότερα στη μεθόριο του Πριγκιπάτου της Αχαΐας και του Δεσποτάτου του Μυστρά και τελούσε μοιρασμένο ανάμεσα σε Φράγκους και Βυζαντινούς. Σύμφωνα με το χρυσόβουλο ο φράγκικος τομέας του οικισμού που είχε απελευθερωθεί το 1270 με 1274 είχε δοθεί στην Μονή Μεγάλου Σπηλαίου από τους αυτοκράτορες Ανδρόνικο Β΄ και Ανδρόνικο Γ΄.

Σήμερα σώζονται από τον οικισμό ερείπια λουτρού και του Ναού του Αγίου Ανδρέα κοντά στο χωριό Αγρίδι Αρκαδίας.

Παραπομπές
----------

1. 1 2  Παπακοσμά,Κωνσταντίνα (2010, Εθνικό και Καποδιστριακό Πανεπιστήμιο Αθηνών (ΕΚΠΑ)), Η αγροτική ζωή στην Πελοπόννησο κατά την ύστερη βυζαντινή εποχή (κοινωνικο-οικονομικά στοιχεία για τους 13ο-15ο αι.), σελ. 85
2. ↑  ΣΑΟΟ: Εξόρμηση στην Αβύσσαινα! - Arcadia Sports